CELEX: 31982R1817
Language: el
Date: 1982-07-07 00:00:00
Title: Κανονισμός (EOK) αριθ. 1817/82 τής Επιτροπής τής 7ης Ιουλίου 1982 περί τροποποιήσεως τού κανονισμού (EOK) αριθ. 604/71 περί καθορισμού καταλόγων τών αντιπροσωπευτικών αγορών τής παραγωγής στόν τομέα τών οπωροκηπευτικών

Avis juridique important

|

31982R1817

Κανονισμός (EOK) αριθ. 1817/82 τής Επιτροπής τής 7ης Ιουλίου 1982 περί τροποποιήσεως τού κανονισμού (EOK) αριθ. 604/71 περί καθορισμού καταλόγων τών αντιπροσωπευτικών αγορών τής παραγωγής στόν τομέα τών οπωροκηπευτικών  

Επίσημη Εφημερίδα αριθ. L 201 της 08/07/1982 σ. 0035 - 0035

***** ΚΑΝΟΝΙΣΜΟΣ (ΕΟΚ) αριθ. 1817/82 ΤΗΣ ΕΠΙΤΡΟΠΗΣ  της 7ης Ιουλίου 1982  περί τροποποιήσεως του κανονισμού (ΕΟΚ) αριθ. 604/71 περί καθορισμού καταλόγων των αντιπροσωπευτικών αγορών της παραγωγής στον τομέα των οπωροκηπευτικών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1203/82 (2), και ιδίως το άρθρο 17 παράγραφος 2,  Εκτιμώντας:  ότι ο κανονισμός (ΕΟΚ) αριθ. 604/71 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1341/82 (4), έχει καθορίσει τον κατάλογο των αντιπροσωπευτικών αγορών για τα προϊόντα που απαριθμούνται στο παράρτημα ΙΙ του κανονισμού (ΕΟΚ) αριθ. 1035/72·  ότι στην Ομοσπονδιακή Δημοκρατία της Γερμανίας πραγματοποιείται εξέλιξη στην εμπορία ορισμένων οπωροκηπευτικών · ότι είναι σκόπιμο, για να ληφθεί υπόψη η νέα κατάσταση, να τροποποιηθεί ο κατάλογος των αντιπροσωπευτικών αγορών αυτού του Κράτους μέλους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 604/71 τροποποιείται ως εξής:  1. Στο παράρτημα ΙΙ, αντιπροσωπευτικές αγορές της παραγωγής τοματών, η ένδειξη «Weisenheim» αντικαθίσταται από την ένδειξη «Maxdorf».  2. Στο παράρτημα V, αντιπροσωπευτικές αγορές της παραγωγής αχλαδιών, οι ενδείξεις «Hamburg, Weisenheim» αντικαθίστανται από την ένδειξη «Stade».  Άρθρο 2  Ο παρών κανονισμός αρχζει να ισχύει από την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Ιουλίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 140 της 20. 5. 1982, σ. 36.  (3) ΕΕ αριθ. L 70 της 24. 3. 1971, σ. 9.  (4) ΕΕ αριθ. L 150 της 29. 5. 1982, σ. 94.